<classify> JUKWAA la Kwanza la Biashara Duniani katika masuala ya kielektroniki Afrika eWTP limezinduliwa jijini hapa ili kufungua milango kwa wafanyabiashara wadogo Afrika kufanya biashara ya mtandao sehemu mbalimbali.Jukwaa hilo ni matokeo ya ushirikiano kati ya serikali na kampuni ya Alibaba Group inayoongozwa na bilionea Jack Ma wa China baada ya pande hizo kusaini makubaliano katika maeneo matatu ili kuwezesha biashara ya mtandaoni Rwanda na maeneo mengine Afrika.Makubaliano hayo baina ya Rais Paul Kagame na Jack Ma ambaye ni Mwanzilishi na Mwenyekiti wa Alibaba Group, kwa ajili ya kuimarisha ushirikiano katika kusaidia maendeleo ya uchumi wa nchi hiyo kwa kukuza sera za ugunduzi na mengineyo Baada ya kusaini makubaliano hayo, Ma alieleza kuwa tukio hilo ni la historia ambapo watafanya kazi kwa kushirikiano na Bodi ya Maendeleo Rwanda RDB kusaidia wajasiriamali kuuza bidhaa zao, ikiwemo kahawa na bidhaa za mikono kwa wateja wa China kupitia soko la mtandaoni la Alibaba.Katika makubaliano hayo, Alibaba imeahidi kusaidia kampuni ndogo na zile za kati nchini za Rwanda kuuza bidhaa katika masoko ya mtandaoni kwa kuwa ni nchi ya kwaXnza kushirikiana nayo Afrika.  <topic>: KITAIFA 